स्वस्थ, सबल र समृद्ध नेपाल निर्माणको निम्ति सबै व्यक्तिले सबैभन्दा पहिले आफूलाई नै परिवर्तन गर्नुपर्छ भन्ने नै यो कार्यक्रमको मुख्य उद्धेश्य हो । नेपालमा पनि विगत ३÷४ बर्ष पहिले देखि यो कार्यक्रम सञ्चालन हुँदै आएको भएपनि यस कार्यक्रमलाई संगठित रुपमा भने अघी बढाउन सकिएको छैन । यद्यपि आगामी दिनमा नेपाल एनएलपी फाउन्डेसन नामक गैरनाफामूलक संस्थाको माध्यमबाट यस कार्यक्रमलाई देशव्यापी रुपमा सञ्चालन गर्ने योजना बमोजिम काम अघी बढिसकेको छ । यस अभियानमा साथ दिनको निम्ति सम्पूर्ण सरोकारवालाहरुलाई आयोजक संस्थाका संस्थापक केशव थापाले आग्रह गर्नुभएको छ ।
